**Dark Archive** on helsinkiläinen satanistinen black metal-yhtye, joka on perustettu vuonna 2016.

Historia
--------

Dark Archive on perustettu vuonna 2016 Helsingissä. Yhtyeen perustivat kitaristi Joakim Lindholm ja laulaja Niko Aromaa. He alkoivat työstämään muutamia biisejä alkuun kahdestaan, mutta hyvin pian perustamisen jälkeen yhtyeeseen liittyivät kitaristi Heidi Holappa ja basisti Kitty. 

Valmiita biisiaihioita yhtyeellä oli 5–7, joista ensimmäiselle julkaisulle kaavailtiin noin kolmea. Lopulta ensimmäiselle EP:lle, joka kantoi nimeä *Abandon All Hope*, päätyi intro mukaan lukien neljä biisiä. EP julkaistiin omatoimisesti ja sen miksasi sekä masteroi yhtyeen basisti Kitty, joka myös suunnitteli EP:n kansitaiteen. Julkaisu tapahtui loppuvuodesta 2016.

Vuoden 2017 alussa yhtyeestä erosivat ensin basisti Kitty ja pian sen jälkeen kitaristi Heidi Holappa henkilökohtaisten syiden takia.

Kuitenkin keväästä 2017 perustajajäsenet päättivät jatkaa yhtyeen toimintaa. He olivat yksimielisiä siitä, että entinen materiaali ja ensimmäisen EP:n suunta eivät olleet heidän yhteisten näkemystensä mukaisia. Tämän jatkopäätöksen jälkeen yhtye päätti tuottaa yksittäisiä kappaleita ja julkaista niitä yksi kerrallaan kuuntelijoille pienillä saatesanoilla ja omalla markkinoinnilla. Yhtyeen sanoituksissa kuuluu hyvin vahvasti bändin perustajajäsenten avoin satanistinen ideologia. 

Dark Archive julkaisi kaiken kaikkiaan viisi kappaletta noin 1-2 kuukauden välein. Metallimediat huomioivat yksittäiset julkaisut, mutta muuten yhtye tuli tunnetuksi pääasiallisesti Facebookin metallikanavien kautta. Yhtye alkoi saamaan jalkaa oven väliin lähinnä Keski-Euroopan underground-piireissä mm. Ukrainassa, Portugalissa, Ranskassa, ja useissa Etelä-Amerikan maissa. 

Kasvava kuuntelijakunta toivoi yhtyeen laittavan siihenastiset julkaisut yhden otsikon alle. Tästä ideasta muodostui yhtyeen toinen EP *Cultivate Our Blood in Aeon*, joka sisälsi viisi uutta kappaletta. Yhtye teki yhteistyötä suomalaisen Inverse Recordsin kanssa, jonka kanssa yhtye solmi julkaisukohtaisen sopimuksen sekä sopimuksen digilevityksestä. 

Dark Archive on ilmoittanut julkaisevansa seuraavaksi täyspitkän albumin. Yhtye on myös ilmoittanut halukkuudestaan siirtyä livepuolelle sekä laajentaa jäsenmääräänsä keikkailun vaatimalle tasolle.

Oskari Niekka (Re-Armed) liittyi bändin toiseksi kitaristiksi kesäkuussa 2018. 

20.8.2018 bändi julkaisi tehneensä sopimuksen australialaistaustaisen Iain Huntleyn kanssa basistin paikasta. Huntley on soittanut aiemmin muun muassa yhtyeissä Elegeion, Malignus, Rapture, Diffuse Content jaWalking Dead Suicide.

20.7.2018 Dark Archive julkaisi Inverse Recordsin avustuksella musiikkivideon singlelle "Morningstar", joka on osa tulevaa myöhemmin julkaistavaa täyspitkää. 

Vuonna 2022 yhtye julkaisi ensimmäisen täyspitkän albumin *Reunite The Darkness*. Yhtye aloitti black metal -tyylisenä, mutta on lisännyt death metal -elementtejä, joita albumilla yhdistetään.

Jäsenet
-------

* Joakim Lindholm – kitara, sävellys (2016–)
* Niko Aromaa – laulu, sanoitukset (2016–)

### Entiset Jäsenet

* Kitty – basso (2016–2017)
* Heidi Holappa – kitara (2016–2017)
* Iain Huntley - basso (2018-2021)
* Alpo Laitinen - rummut (2019-2021)
* Oskari Niekka - kitarat (2019-2020)

Diskografia
-----------

### Albumit

* *Reunite the Darkness*  (2022)

### EP:t

* *Abandon All Hope* (2016, omakustanne)
* *Cultivate Our Blood in Aeon* (2018, Inverse Records)

### Singlet

* Morningstar (20.7.2018, Inverse Records)

Arvostelut
----------

* Markus Salmela antoi *Cultivate Our Blood in Aeon* EP:lle arvosanaksi 4/5 tähteä Metalliluola.fi-sivustolla.
* Devin Joseph Meaney antoi "*Cultivate Our Blood in Aeon*" EP:lle arvosanaksi 10/10 aeafanzine.blogspot.fi-sivustolla.

Lähteet
-------

1. ↑  Abandon All Hope EP by Dark Archive - Bandcamp.com *Abandon All Hope EP:n sivu Bandcampissa*.  23.11.2016.  Arkistoitu 28.2.2018. Viitattu 27.2.2018. (englanniksi)
2. 1 2  Finnish black metal band Dark Archive released a new EP! - GRIMM Gent *GRIMM Gent*.  31.1.2018. Viitattu 27.2.2018. (englanniksi)
3. ↑  Facebook-päivitys Dark Archiven virallisella sivulla *Dark Archive's Official Facebook page*.  23.7.2017. Viitattu 27.2.2018. (englanniksi)
4. ↑  Facebook-päivitys Dark Archiven virallisella sivulla *Dark Archive's Official Facebook page*.  23.7.2017. Viitattu 27.2.2018. (englanniksi)
5. ↑  Saatanallista black metallia Helsingistä - Dark Archivelta uusi kappale kuunneltavissa - Metalliluola *Metalliluola*.  22.7.2017. Viitattu 27.2.2018.
6. ↑  Tupla-annos väkivaltaista black metalia: Dark Archive julkaisi kaksi uutta kappaletta *KaaosZine*.  1.8.2017. Viitattu 27.2.2018.
7. ↑  Arto Mäenpää: Kaunista pimeyttä luovan Dark Archiven uusi EP kuunneltavissa *KaaosZine*.  31.1.2018. Viitattu 27.2.2018.
8. ↑  Facebook-päivitys Dark Archiven virallisella sivulla *Dark Archive's Official Facebook page*.  25.7.2017. Viitattu 27.2.2018. (englanniksi)
9. ↑  Review: "Reunite The Darkness" by Dark Archive *metalnoise.net*.  16.5.2022. Viitattu 4.12.2022. (englanniksi)
10. ↑  Markus Salmela: Dark Archive - Cultivate Our Blood in Aeon (2018) - Metalliluola *Metalliluola*.  25.2.2018. Viitattu 27.2.2018.
11. ↑  Devin Joseph Meaney: EP Review: DARK ARCHIVE Cultivate Our Blood In Aeon (Inverse Records) - AEA Fanzine *AEA Fanzine*.  11.2.2018. Viitattu 27.2.2018. (englanniksi)

Aiheesta muualta
----------------

* Dark Archive Encyclopaedia Metallum -sivustolla (englanniksi)
* / Dark Archive Facebookissa
* Dark Archive Soundcloud.comissa (englanniksi)
* Dark Archive Instagramissa
* Dark Archive Twitterissä